**ZAPISNIK**

**sa 26. sjednice Školskog odbora OŠ Čista Velika**

26. sjednica Školskog odbora OŠ Čista Velika (u daljnjem tekstu: Školski odbor) održana je 29. listopada 2015. godine u prostorijama OŠ Čista Velika, u Čistoj Velikoj s početkom u 09:38 sati.

Sjednici su nazočni: Andrijana Šunjara, predsjednica Školskog odbora; Magdalena Biluš, Neven Storić, Ante Škarić i Daniel Storić, članovi; Marijan Belamarić, ravnatelj; Silvio Šoda, tajnik škole i Marjan Slavica, voditelj računovodstva.

Nisu nazočni: Šime Šunjerga i Ante Tabula.

Za zapisničara je postavljen Silvio Šoda.

Predsjednica Školskog odbora je otvorila sjednicu, pozdravila nazočne članove i konstatirala da je broj članova dovoljan za pravovaljano održavanje sjednice i glasanje po pojedinim točkama.

Predsjednica Školskog odbora predložila je da se dnevni red nadopuni sa 3 točke Rebalans 2, Financijski plan za 2016. godinu i Plan nabave za 2016. godinu, što su jednoglasno prihvatili članovi Školskog odbora.

Predložen je i usvojen slijedeći:

**DNEVNI RED:**

1. Usvajanje zapisnika sa 25. sjednice,
2. Rješavanje natječaja za učitelja matematike na neodređeno puno radno vrijeme (40 sati tjedno),
3. Rješavanje natječaja za učitelja fizike na neodređeno nepuno radno vrijeme (8 sati tjedno),
4. Prethodna suglasnost Školskog odbora za produljenje ugovora učiteljici razredne nastave na određeno puno radno vrijeme do povratka djelatnice sa bolovanja (najdulje do 45 dana),
5. Prethodna suglasnost Školskog odbora za produljenje ugovora učiteljici geografije na određeno nepuno radno vrijeme, 20 sati tjedno, do povratka djelatnice sa bolovanja (najdulje do 45 dana),
6. Donošenje Odluke o izmjenama i dopunama Statuta škole,
7. Rebalans 2,
8. Financijski plan za 2016. godinu,
9. Plan nabave za 2016. godinu,
10. Razno.

***Ad.1****.* Na zapisnik sa 25. sjednice nitko od nazočnih članova nije imao primjedbe te je isti jednoglasno usvojen.

***Ad.2.*** Na natječaj za učitelja matematike na neodređeno, puno radno vrijeme (40. sati tjedno) prijavilo se 8 kandidata, i to:

* IRENA JOSIPOVIĆ, diplomirani inženjer elektrotehnike, iz Vodica
* JOSIPA STANIĆ, stručna prvostupnica inženjerka prometa, iz Knina
* JURICA SVIRČIĆ, stručni specijalist menadžmenta, iz Šibenika
* MARIJA KURSAN, magistra inženjerka kemijskog inženjerstva, iz Šibenika
* VINKA OLIVANI, diplomirani inženjer tekstilne tehnologije, iz Šibenika
* PETRA PAJIĆ, diplomirani inženjer građevinarstva, iz Vodica
* ANA ZORZETTI, diplomirani inženjer elektrotehnike, sa Krapnja
* SAŠA PAJIĆ, diplomirani inženjer šumarstva, iz Vodica

Nitko od kandidata ne zadovoljava uvjete natječaja, a ravnatelj predlaže Juricu Svirčića na određeno vrijeme do 5 mjeseci zbog nestručnosti djelatnika, sukladno Zakonu o odgoju i obrazovanju u osnovnoj i srednjoj školi. Školski odbor je jednoglasno prihvatio prijedlog ravnatelja.

**ZAKLJUČAK**

1. **Prihvaća se prijedlog ravnatelja za zasnivanjem radnog odnosa na radnom mjestu učitelja matematike sa Juricom Svirčić na određeno puno radno vrijeme do 05. mjeseci**

***Ad.3.*** Na natječaj za učitelja fizike na neodređeno, nepuno radno vrijeme (08. sati tjedno) prijavila su se 2 kandidata, i to;

* BARISLAV POPARIĆ GRGAS, diplomirani inženjer elektrotehnike, iz Šibenika
* JOSIPA STANIĆ, stručna prvostupnica inženjerka prometa, iz Knina

Ni jedan ni drugi kandidat ne zadovoljava uvjete natječaja, a ravnatelj predlaže Barislava Poparić Grgasa na određeno vrijeme do 5 mjeseci zbog nestručnosti djelatnika, sukladno Zakonu o odgoju i obrazovanju u osnovnoj i srednjoj školi. Školski odbor je jednoglasno prihvatio prijedlog ravnatelja.

**ZAKLJUČAK**

1. **Prihvaća se prijedlog ravnatelja za zasnivanjem radnog odnosa na radnom mjestu učitelja fizike sa Barislavom Poparić Grgasom na određeno nepuno radno vrijeme do 05. mjeseci**

***Ad.4.*** Zbog bolovanja učiteljice razredne nastave Gordane Ledenko, ravnatelj je na zakonski rok od 15. dana primio Martinu Čvrljak, te prijavio potrebu za radnikom Uredu državne uprave. S obzirom da do isteka roka od 15. dana nije došlo nikakvo očitovanje, ravnatelj je od Školskog odbora zatražio suglasnost za produljenjem ugovora o radu Martini Čvrljak do povratka djelatnice sa bolovanja, a najdulje do 45. dana. Školski odbor je jednoglasno prihvatio prijedlog ravnatelja.

**ZAKLJUČAK**

1. **Daje se prethodna suglasnost ravnatelju škole za produljenjem ugovora o radu Martini Čvrljak do povratka djelatnice sa bolovanja, a najdulje do 45. dana.**

***Ad.5.*** Zbog bolovanja učiteljice geografije Ivane Finka, ravnatelj je na zakonski rok od 15. dana primio Katarinu Marković, te prijavio potrebu za radnikom Uredu državne uprave. S obzirom da do isteka roka od 15. dana nije došlo nikakvo očitovanje, ravnatelj je od Školskog odbora zatražio suglasnost za produljenjem ugovora o radu Katarini Marković do povratka djelatnice sa bolovanja, a najdulje do 45. dana. Školski odbor je jednoglasno prihvatio prijedlog ravnatelja.

**ZAKLJUČAK**

1. **Daje se prethodna suglasnost ravnatelju škole za produljenjem ugovora o radu Katarini Marković do povratka djelatnice sa bolovanja, a najdulje do 45. dana.**

***Ad.6.*** Tajnik je članovima Školskog odbora u materijalima za sjednicu poslao i Prijedlog izmjena i dopuna Statuta koje se tiču pedagoških mjera, te je isti dan na glasanje. Školski odbor je jednoglasno usvojio Prijedlog izmjena i dopuna Statuta škole.

**ZAKLJUČAK**

1. **Usvaja se Prijedlog izmjena i dopuna Statuta škole.**

***Ad.7., 8. i 9.*** Zbog povezanosti tematike ove tri točke su spojene u jednu raspravu, te je voditelj računovodstva Marjan Slavica, članovi Školskog odbora podijelio materijale vezane za točke. Nakon kraćeg izlaganja pristupilo se glasovanju po pojedinim točkama. Sve tri točke su jednoglasno usvojene.

**ZAKLJUČAK**

1. **Usvaja se Rebalans II**
2. **Usvaja se Financijski plan za 2016. godinu**
3. **Donosi se Plan nabave za 2016. godinu.**

***Ad.10.*** Pod točkom *Razno* nije bilo rasprave.

Sjednica je završila u 10:15.

**Zapisničar: Predsjednica ŠO:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Silvio Šoda Andrijana Šunjara

**KLASA:** 003-06/15-01/10

**URBROJ:** 2182/1-12/1-6-15-2

U Čistoj Velikoj, 29. 10. 2015.